b'\n_START_ARTICLE_\nAnton Jakon\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini posestnika Franca in gospodinje Kristine Jakon\xc4\x8di\xc4\x8d rojene Sfiligoj. Po kon\xc4\x8danem \xc5\xa1olanju je postal blagajnik v gori\xc5\xa1ki Casa di Risparmio. Z leti je napredoval do namestnika direktorja te ban\xc4\x8dne ustanove. Na splo\xc5\xa1nih volitvah je bil v kuriji veleposestvo 11. decembra 1901 izvoljen v gori\xc5\xa1ki De\xc5\xbeelni zbor. Leta 1910 je bil imenovan v komisijo de\xc5\xbeelnega zbora za re\xc5\xa1evanje vpra\xc5\xa1anj zemlji\xc5\xa1kih najemnikov, tedaj je imel \xc5\xbee tudi sam veleposestvo v Podgori (sedaj ital. Piedimonte del Calvario) in bil direktor finan\xc4\x8dne ustanove Monte di Piet\xc3\xa0. Z leti se je uveljavil v kulturi in ekonomiji slovenske skupnosti v Gorici. Postal je direktor Casa di Risparmio. To funkcijo je opravljal tudi med 1. svetovno vojno, ko je bil v begunstvu v Kranju. Upokojil se je leta 1925. Pred tem je \xc5\xbee 1883 deloval tudi v Gori\xc5\xa1ki ljudski posojilnici. Kot direktor Casa di Risparmioje bil tudi v svetu Kmetijskega dru\xc5\xa1tva za Gori\xc5\xa1ko. V vodstvu Kme\xc4\x8dke banke ga je kasneje nadomestil sin Jo\xc5\xbeko.'